Symbol rozcestia O iných významoch výrazu ***základňa**, okrem základne na vesmírnom telese, alebo planéte,* pozri *Základňa*.
Concept NASA v umeleckom stvárnení
Vízia habitatov publikovaná NASA z „CASE FOR MARS" z 80. rokov 20. storočia. ISRU, využitie pôdy na ochranu objektov
**Obývateľná základňa** (iné názvy: základňa, trvalá základňa, trvalo osídlená základňa, vesmírna, al. kozmická základňa) (rus. жилая база) je obývateľné zariadenie umožňujúce pobyt človeka bez skafandra na inej planéte, alebo vesmírnom telese, zabezpečujúc mu podmienky pre život, oddych a prácu. Obývateľné základne sú jedným zo základných prvkov vesmírnej architektúry kolonizácie vesmíru.

Hlavný rozdiel základne na vesmírnom telese oproti kozmickej stanici v otvorenom vesmíre je v prirodzenej gravitácii, ktorá život na základni síce zjednodušuje, ale komplikuje logistiku zásob a posádok. Veľkou výhodou trvalých základní je možnosť ISRU, (angl. *In situ resource utilization*) - využitia miestnych zdrojov na zvýšenie sebestačnosti a radiačnej a protimeteorickej ochrany základne.

Základné funkcie
----------------

Marťanský skleník - koncept
Prvý ľudia na Marse – umelecká predstava
Medzi základné funkcie základne patrí:

* Zabezpečenie životných podmienok (najmä vzduch, teplota, svetlo)
* Zabezpečenie energií
* Zabezpečenie potravín a vody
* Vytvorenie priestoru pre regeneráciu a oddych
* Vytvorenie priestoru pre súkromie
* Vytvorenie priestoru pre hygienu
* Vytvorenie priestoru pre komunikáciu
* Vytvorenie priestoru pre prácu
* Vytvorenie priestoru pre spracovanie jedla a odpadu
* Vybudovanie zásobovacích priestorov
* Vybudovanie technologických priestorov
* Vybudovanie prechodových komôr a hermetických uzáverov
* Zabezpečenie radiačnej ochrany
* Zabezpečenie protimeteorickej ochrany

Mobilné a dočasné základne väčšinu týchto potrieb spravidla zabezpečujú zo zásob. Pri stabilných a najmä trvalých základniach sa predpokladá väčšia miera ISRU - využitia miestnych zdrojov. Pre kolonizáciu planét je ideálne dosiahnuť aspoň čiastočnú sebestačnosť a to najmä uvedeným využitím miestnych zdrojov a recykláciou.

Plánované základne
------------------

Najpravdepodobnejšie dôjde najskôr ku kolonizácii Mesiaca a vybudujú sa základne na Mesiaci (angl. *Moonbase*) a následne základne na Marse (angl. *Mars base*).

Simulovaný pobyt
----------------

HI-SEAS - test skafandra
Vzhľadom na špecifické podmienky spolužitia obyvateľov základne a vývoj a testovanie technologických zariadení, sa realizovalo a realizuje mnoho simulačných projektov.

### Štola 88

Významným projektom v Česko-Slovensku bol v roku 1988 multidisciplinárny izolačný projekt Štola 88, ktorý simuloval cestu na Mars. Časť tímu sa po roku 2007 zúčastnila ruského projektu podobného zamerania - Mars 500.

### HI-SEAS

HI-SEAS je projekt simulovaného pobytu na Marse - stanica vyvinutá pre NASA, kde v roku 2018 bola veliteľkou expedície jej súčasná riaditeľka, slovenka Michaela Musilová.

### Projekt Moonwalk

v rámci projektu Moonwalk bol testovaný modul SHEE (angl. *Self-deployable Habitat for Extreme Environments*). Flexibilný prístrešok - *habitat* - do extrémnych podmienok, v ktorom môže posádka dvoch ľudí bez zásahu zvonka prežiť dva týždne.

Sci-fi
------

Vesmírne základne sa vyskytujú v rôznej literatúre i filmoch. Realisticky boli zobrazené napr. vo filmoch Marťan, Moon, alebo Avatar

Pozri aj
--------

* Kolonizácia Mesiaca

Referencie
----------

1. ↑  Slovenská astrobiologička Michaela Musilová testovala podmienky pre základňu na Mesiaci - https://vedanadosah.cvtisr.sk/
2. ↑  NASA plánuje do roku 2030 vybudovať na Mesiaci stálu obývateľnú základňu. CNN. *НАСА планирует построить постоянную жилую базу на Луне до 2030 года* [online]. metallurgprom.org, 18 декабря 2020, 14:23, [cit. 2021-03-26]. Dostupné online. (po rusky)
3. ↑  TASR, san. Slovenka viedla simulovanú misiu na Mesiac, testovala podmienky pre skutočnú základňu. *hnonline.sk* (Bratislava: MAFRA Slovakia). Dostupné online [cit. 2021-03-23]. ISSN 1336-1996.
4. 1 2   Na Slovensko príde vesmírna architektka, ktorá navrhla aj mesačnú orbitálnu stanicu - forbes.sk
5. ↑   *America to the Moon by 2024 – NASA's FY 2020 Budget Amendment Summary* [online]. [Cit. 2021-03-12]. Dostupné online. Archivované 2019-08-02 z originálu.
6. ↑  Lockheed Martin prezentácia IAC 2017
7. 1 2  Michaela Musilová velila simulovaným misiám na Mars - forbes.sk
8. ↑  Fialová Barbora, Vědci simulovali cestu na Mars. V Tišnově
9. ↑  SCHOLTZOVÁ, Jiřina. *Mars 500: 520 dní „ve vile", aneb jak dlouho byste vydrželi Vy?* [online]. aldebaran.cz, [cit. 2021-03-23]. Dostupné online.
10. ↑   *Svetová Žena z Marsu pôsobí aj na STU* [online]. Bratislava: Slovenská technická univerzita, 2020-12-09, [cit. 2021-03-07]. Dostupné online.
11. ↑   *S.H.E.E. - Self-deployable Habitat for Extreme Environments (angl.)* [online]. [Cit. 2021-03-14]. Dostupné online. Archivované 2018-07-15 z originálu.

|  |  |
| --- | --- |
| Portal | Portál slnečná sústavaKozmonautický portál |